# Els Productes de la terra

El llibre Els Productes de la terra és una recopilació exhaustiva dels productes agroalimentaris típics i tradicionals de la cultura rural catalana, que en la majoria dels casos, només es coneixen localment. Ha sigut realitzat per l'equip d'investigació Grup d'Estudis Alimentaris dirigit per Jesús Contreras, Elena Espeitx i Juanjo Càceres i editat per la Generalitat de Catalunya, Departament d'Agricultura, Ramaderia i Pesca el 2003. Té com a objectiu principal protegir i preservar el patrimoni etnoalimentari de Catalunya.
Descriu 240 productes amb personalitat i denominació pròpies agrupats en set espais geogràfics que tenen una història i una cultura comunes respecte a la tradició culinària, així com productes típics del tot el territori i les denominacions d'origen de vins i caves. Els productes descrits es poden classificar entre productes agraris i ramaders, conreats o criats pel consum, i els elaborats que s'obtenen de la manipulació i transformació d'altres productes.
La tria dels productes agraris s'ha realitzat perquè s'han conreat al llarg del temps al territori i adquireixen unes qualitats més o menys específiques degut a les particularitats mediambientals o les tècniques emprades. Als productes ramaders s'hi afegeix tenir associada una raça originària o bé adaptada al territori. Pels elaborats l'especificitat ha de ser fruit a les tècniques emprades i/o combinacions d'ingredients.
És el primer inventari d'aquestes característiques que es publica a Catalunya, i que recull i difon amb exhaustivitat els productes d'elaboració autòctona. Aquest llibre respon a la necessitat de posar de manifest la seva quantitat i diversitat i de contribuir a augmentar el valor que s'atorga a aquestes produccions.

## Referències

* 1 2 Contreras i Hernández, Jesús; Càceres, Juanjo; Espeitx, Elena. Grup d'Estudis Alimentaris. Els productes de la terra [text complet descarregable] (pdf). Barcelona: Generalitat de Catalunya, Departament d'Agricultura, Ramaderia i Pesca, 2003, p. 304. ISBN 8439362137.
* ↑ «Presenten el llibre 'Productes de la terra', un inventari elaborat per la Universitat de Barcelona». Vilaweb [Consulta: 9 juliol 2014]. «En el llibre hi ha 240 productes agroalimentaris "amb personalitat i denominació pròpia" agrupats en set espais geogràfics amb una història i cultura comunes respecte de l'elaboració.»
* ↑ «Grau diu que el pes de Catalunya en investigació agroalimentària és un aval perquè Barcelona sigui la futura seu de l'Agència de Seguretat Alimentària Europea». Nota de premsa del Departament d'Agricultura, Ramaderia, Pesca, Alimentació i Medi Natural. Arxivat de l'original el 4 de febrer 2015 [Consulta: 9 juliol 2014]. «L'estudi neix amb l'objectiu de ser una eina de desenvolupament rural, ja que pot millorar-se la seva comercialització i poden contribuir a ser un atractiu turístic de les diverses comarques de Catalunya.» Arxivat 4 de febrer 2015 a Wayback Machine.
* ↑ «Es presenta l'inventari dels productes de la terra». RuralCat [Consulta: 10 juliol 2014].
* ↑ «Els productes de la terra a Catalunya». Associació ‘Societat per a l'Estudi Interdisciplinari de l'Alimentació i els Hàbits Socials', 17-02-2004. Arxivat de l'original el 2015-02-04. [Consulta: 7 gener 2015].
* ↑ «Productes de la terra». Barcelona: Generalitat de Catalunya. [Consulta: 9 juliol 2014]. «Es tracta del primer inventari d'aquestes característiques que es publica a Catalunya, i que recull i difon amb exhaustivitat els productes d'elaboració autòctona. Aquest llibre respon a la necessitat de posar de manifest la seva quantitat i diversitat i de contribuir a augmentar el valor que s'atorga a aquestes produccions.»
* ↑ «"Volem que el consumidor sàpiga diferenciar i valorar els productes amb segells de qualitat"». RuralCat [Consulta: 10 juliol 2014]. «El llibre "Els productes de la Terra" o el "El Rebost de la Qualitat" de RuralCat són un exemple de difusió d'aquests productes.»

## Bibliografia

* Contreras, Jesús; Juanjo Cáceres, Elena Espeitx. Els Productes de la terra. Generalitat de Catalunya. Departament d'Agricultura, Ramaderia i Pesca, 2003. ISBN 84-393-6213-7.

## Enllaços externs

* Observatori de l'Alimentació (Odela), Universitat de Barcelona
* Espiext, Elena «Els sabors tradicionals dels productes de la terra». Revista de Girona, n° 252, 2008, pàg. 68-73 [Consulta: 4 juliol 2014].